I.	Добавена възможност за пакетно отбелязване на автоматични записи в таблица Първични документи

С тази нова опция можете пакетно да приложите функционален клавиш F12 за повече от един или всички автоматични записи в съответната папка. Функционален клавиш F12 се използва за да маркираме даден документ да не се изтрива и осчетоводява повторно при следваща автоматична операция „Прехвърляне на данни от текстов файл“.
Добавени са две нови полета „Маркер авт.“ и „Стар маркер авт.“, в които се визуализират вътрешните кодове за автоматичните записи.
Пакетното маркиране се извършва посредством клавиши Shift+F6 ( за всички документи в папката) или посредством клавиш Ctrl+ляв бутон на мишката ( за избрани документи в папката). След като сме направили маркирането с десен бутон на мишката можем да изберем опцията „Изтриване маркер автоматичен запис“ за да отбележим всички избрани (маркирани) документи. Пак с десен бутон на мишката можем да изберем опцията „Възстановяване маркер автоматичен запис“ за да върнем първоначалното състояние.

II.	Добавена нова възможност за автоматичен трансфер на данни от текстови файлове
Меню Първични документи -> Автоматични операции -> Прехвърляне на други данни от текстови файлове

Програмата предоставя възможност по определена от Softsystem спецификация за трансфер на операции (документи), които не касаят дневниците по ДДС.
В полето „Изберете вид осчетоводяване“ може да избирате опции Приходни ордери, Разходни ордери и Депозити/Други.
В съответните полета от „Схема за осчетоводяване“ може да попълните Сметки ДТ и КТ, както и по две партиди за тези сметки (ако имат партидно следене) и също съответно Статии ДТ и КТ (ако има следене по статии на калкулация). 
В случай, че желаете да използвате тази нова възможност ние ще предоставим спецификацията за изготвяне на тектовите файлове.

III.	Допълнително потвърждение при задействане на бутон Отказ

При въвеждане на първични документи програмата извежда предупредително съобщение при натискане на бутон Отказ  и предлага да потвърдите дали наистина се отказвате от направените промени.